b'\n_START_ARTICLE_\nCa\xc3\xa7adors d\'huracans\n_START_PARAGRAPH_\nEls Ca\xc3\xa7adors d\'huracans, en angl\xc3\xa8s:Hurricane Hunters, \xc3\xa9s el nom amb qu\xc3\xa8 es coneix als esquadrons de reconeixement aeri la missi\xc3\xb3 dels quals \xc3\xa9s esbrinar i analitzar in situ dades meteorol\xc3\xb2giques dels ciclons tropicals. Operen a l\'Oce\xc3\xa0 Atl\xc3\xa0ntic Nord i a l\'Oce\xc3\xa0 pac\xc3\xadfic oriental. En l\'Oce\xc3\xa0 \xc3\x8dndic i l\'Oce\xc3\xa0 Pac\xc3\xadfic occidental reben el nom de "ca\xc3\xa7adors" o "rastrejadors de tifons". Als Estats Units, aquests esquadrons han agafat la forma d\'aeronaus i la tripulaci\xc3\xb3 de la Marina dels Estats Units, a la For\xc3\xa7a a\xc3\xa8ria i a l\'Administraci\xc3\xb3 Nacional Oce\xc3\xa0nica i Atmosf\xc3\xa8rica (NOAA, per les seves sigles en angl\xc3\xa8s)._NEWLINE_Abans de l\'arribada dels sat\xc3\xa8l\xc2\xb7lits meteorol\xc3\xb2gics, aquestes unitats militars realitzaven vols i recollien dades sobre les tempestes en formaci\xc3\xb3. Malgrat tot els sat\xc3\xa8l\xc2\xb7lits encara no poden fer tasques com la de determinar la pressi\xc3\xb3 barom\xc3\xa8trica en l\'interior de l\'hurac\xc3\xa0 o donar dades precises sobre la velocitat del vent, que s\xc3\xad que poden fer les aeronaus.'